ข้อบัญญัติองค์การบริหารส่วนตำบลฝางคำ เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ. 2559
ข้อบัญญัติองค์การบริหารส่วนตำบลฝางคำ
ข้อบัญญัติองค์การบริหารส่วนตำบลฝางคำ
เรื่อง
กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่
พ.ศ. ๒๕๕๙[๑]
 

โดยที่เป็นการสมควรตราข้อบัญญัติองค์การบริหารส่วนตำบลฝางคำ
ว่าด้วยการกำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ในเขตองค์การบริหารส่วนตำบลฝางคำ

อาศัยอำนาจตามความในมาตรา
๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘
ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓
องค์การบริหารส่วนตำบลฝางคำ
โดยความเห็นชอบของสภาองค์การบริหารส่วนตำบลฝางคำและนายอำเภอสิรินธร
จึงตราข้อบัญญัติไว้ดังต่อไปนี้

ข้อ
๑ ข้อบัญญัตินี้เรียกว่า ข้อบัญญัติองค์การบริหารส่วนตำบลฝางคำ
เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ. ๒๕๕๙

ข้อ
๒ ข้อบัญญัตินี้ให้ใช้บังคับในเขตองค์การบริหารส่วนตำบลฝางคำตั้งแต่วันถัดจากวันประกาศโดยเปิดเผย
ณ ที่ทำการองค์การบริหารส่วนตำบลฝางคำแล้ว ๗ วัน

ข้อ
๓ ในข้อบัญญัตินี้
องค์การบริหารส่วนตำบล หมายความว่า
องค์การบริหารส่วนตำบลฝางคำ
นายกองค์การบริหารส่วนตำบล หมายความว่า นายกองค์การบริหารส่วนตำบลฝางคำ
เขตองค์การบริหารส่วนตำบล หมายความว่า
เขตหรือพื้นที่ที่รับผิดชอบองค์การบริหารส่วนตำบลฝางคำ
สภาท้องถิ่น หมายความว่า สภาองค์การบริหารส่วนตำบลฝางคำ
ที่ดิน หมายความว่า
พื้นที่ดินและให้หมายความรวมถึงพื้นที่ที่เป็นภูเขา ลำคลอง หรือที่มีน้ำด้วย
เจ้าของที่ดิน หมายความว่า
บุคคลหรือคณะบุคคลไม่ว่าจะเป็นบุคคลธรรมดา หรือนิติบุคคล
ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชน
ปี หมายความว่า ปีปฏิทิน
กสิกรรม หมายความว่า การทำไร่ ไถนา

ข้อ
๔ บุคคลธรรมดาซึ่งเป็นเจ้าของที่ดินแปลงเดียวหรือหลายแปลง
หรือบุคคลธรรมดาหลายคนเป็นเจ้าของที่ดินร่วมกัน
ที่อยู่ในเขตองค์การบริหารส่วนตำบลฝางคำและใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ตามเกณฑ์
ดังต่อไปนี้
(๑)
ที่ดินในเขตองค์การบริหารส่วนตำบลฝางคำให้ลดหย่อนไม่ต้องเสียภาษีบำรุงท้องที่
จำนวน ๓ ไร่
(๒) ที่ดินที่มีสิ่งปลูกสร้างและใช้สิ่งปลูกสร้างนั้นเป็นสถานการค้าหรือให้เช่าไม่ได้รับ
การลดหย่อน
สำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้น

ข้อ
๕ ให้นายกองค์การบริหารส่วนตำบลฝางคำเป็นผู้รักษาการตามข้อบัญญัตินี้
และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้


ประกาศ ณ วันที่ ๔
มกราคม พ.ศ. ๒๕๕๙
บุญมี พิกุล
นายกองค์การบริหารส่วนตำบลฝางคำ







พรวิภา/ภวรรณตรี/จัดทำ
๘ มิถุนายน
๒๕๖๐

ปริญสินีย์/ตรวจ
๓๑ กรกฎาคม
๒๕๖๐
























[๑] ราชกิจจานุเบกษา
เล่ม ๑๓๔/ตอนพิเศษ ๑๕๒ ง/หน้า ๑/๗ มิถุนายน ๒๕๖๐